PMIndiaData/PMIndiaSum huggingface dataset:
کابینہ نے آکاش میزائل نظام کی برآمد کو منظوری دی اور برآمدات کی تیزی سے منظوری کے لئے ایک کمیٹی تشکیل دی

نئی دہلی، 30 دسمبر 2020، آتم نربھر بھارت کے تحت، بھارت مختلف طرح کے دفاعی پلیٹ فارم اور میزائل تیار کرنے کی اپنی صلاحیتوں میں اضافہ کر رہا ہے۔ آکاش ملک کا ایک اہم میزائل ہے، جس کا 96 فیصد سے زیادہ حصہ ملک میں تیار کیا گیا۔ آکاش سطح سے ہوا میں مار کرنے والا ایک میزائل ہے جس کی مار کرنے کی صلاحیت 25 کلومیٹر تک ہے۔ یہ میزائل 2014 میں ہندوستانی فضائیہ اور 2015 میں ہندوستانی فوج میں شامل کیا گیا تھا۔ دفاعی خدمات میں شامل ہونے کے بعد، بین الاقوامی نمائشوں / ڈیف ایکسپو / ایرو انڈیا کے دوران کئی دوست ممالک نے آکاش میزائل میں دلچسپی دکھائی۔ کابینہ کی منظوری سے مختلف ممالک کی جانب سے جاری آر ایف آئی/ آر ایف پی میں حصہ لینے کے لئے ہندوستانی مینوفیکچروں کو مدد ملے گی۔ اب تک، ہندوستانی دفاعی برآمدات میں پرزے / حصے وغیرہ شامل تھے۔ بڑے پلیٹ فارموں کی برآمدات کم سے کم تھیں۔ کابینہ کا یہ اقدام ملک کو اپنی دفاعی مصنوعات کو بہتر بنانے اور انہیں عالمی سطح پر مسابقتی بنانے میں معاون ثابت ہوگا۔ آکاش کا برآمداتی ورژن اس وقت ہندوستانی مسلح افواج میں لگائے سسٹم سے مختلف ہوگا۔ آکاش کے علاوہ دوسرے بڑے پلیٹ فارمز جیسے کوسٹل سرویلنس سسٹم، رڈار اور ایئر پلیٹ فارموں میں بھی دلچسپی ظاہر کی جارہی ہے۔ ایسے پلیٹ فارموں کی برآمد کے لئے جلد منظوری فراہم کرنے کے لئے، ایک کمیٹی تشکیل دی گئی ہے جس میں رکشا منتری ، امور خارجہ کے وزیر اور قومی سلامتی کے مشیر شامل ہیں۔ یہ کمیٹی مختلف ممالک کے لئے بھارت میں تیار کئے جانے والے اہم پلیٹ فارموں کی بعد میں برآمدات کا اختیار دے گی۔ کمیٹی ایک حکومت سے دوسری حکومت کے ذریعہ خریداری سمیت مختلف دستیاب متبادل کا بھی پتہ لگائے گی۔ ہندوستانی حکومت 5 بلین امریکی ڈالر کی دفاعی برآمدات کا نشانہ حاصل کرنے اور دوست ممالک کے ساتھ اسٹریٹجک تعلقات کو بہتر بنانے کے لئے زیادہ قیمت والے دفاعی پلیٹ فارم کی برآمد پر توجہ مرکوز کرنا چاہتی ہے۔ ۔۔۔۔۔۔۔۔۔۔۔ م ن۔ا گ۔ن ا۔
وزیر اعظم 14 اور 15 جولائی 2018ء کو مشرقی یوپی کا دورہ کریں گے

نئی دہلی،13 جولائی 2018؍وزیر اعظم جناب نریندر مودی 14 اور 15 جولائی 2018ء کو اترپردیش کے وارانسی ، اعظم گڑھ اور مرزا پور اضلا ع کا دورہ کریں گے۔ اعظم گڑھ میں 14 جولائی کو وزیر اعظم 340 کلو میٹر طویل پروانچل ایکسپریس وے کا سنگ بنیاد رکھیں گے۔ یہ سڑک بارہ بنکی،امیٹھی، سلطان پور ، فیض آباد ، امبیڈکر نگر، اعظم گڑھ، مئو اور غازی پور سمیت اترپردیش کے متعدد اہم اور تاریخی قصبوں کو ریاستی راجدھانی لکھنؤ سے جوڑے گی۔اس ایکسپریس وے کے مکمل ہوجانے پر دہلی ایکسپریس وے کے ذریعے اترپردیش کے متعدد بڑے قصبوں اور شہروں سے، مغرب میں نوئیڈا سے اور مشرق میں غازی پور سے جڑ جائے گی۔ وارانسی میں وزیر اعظم 900کروڑ روپے کے لاگت والے اہم پروجیکٹوں کو قوم کے نام وقف کریں گے یا سنگ بنیاد رکھیں گے۔وہ پروجیکٹ جنہیں قوم کے نام وقف کیا جانا ہے وہ وارانسی سٹی گیس ڈسٹریبیوشن پروجیکٹ اور وارانسی –بلیہ(Ballia) ای ایم یو ٹرین ہیں۔پنچ کوشی پریکرما مارگ اور اسمارٹ سٹی مشن اورنمامی گنگے کے تحت متعدد پروجیکٹوں کا سنگ بنیاد رکھا جائے گا۔وزیر اعظم وارانسی میں انٹرنیشنل کنوینشن سینٹر کا بھی سنگ بنیاد رکھیں گے۔ ایک الگ تقریب میں اترپردیش کے وزیر اعلیٰ جناب یوگی آدتیہ ناتھ وزیر اعظم کی موجودگی میں ‘‘میری کاشی ’’نامی ایک کتاب کا اجراء کریں گے۔ 15 جولائی کو وزیر اعظم مرزا پور جائیں گے ، جہاں وہ بان ساگر نہر پروجیکٹ کو قوم کے نام وقف کریں گے۔اس پروجیکٹ سے خطے میں سینچائی کو فروغ ملے گا اور اس سے یوپی کے مرزا پور اور الہ آباد کے کسانوں کو بہت زیادہ فائدہ پہنچے گا۔ اسی تقریب میں جناب نریندرمودی مرزا پور میڈیکل کالج کا سنگ بنیاد رکھیں گے۔وہ ریاست میں 108 جن اوشدھی کیندر کا افتتاح کریں گے۔ وزیر اعظم بالو گھاٹ، چونار میں گنگاندی پر ایک پل کو بھی قوم کے نام وقف کریں گے۔ اس پل سے مرزا پوراور وارانسی کے درمیان رابطہ کاری آسان ہوجائے گی۔ م ن۔ن ا۔ن ع
وزیراعظم نریندر مودی نے ڈبلیو ایچ او ڈائریکٹر جنرل کا گلوبل ہیلتھ لیڈرس اوارڈ حاصل کرنے کے آشاورکروں کی پوری ٹیم کے تئیں خوشی کااظہار کیا

وزیراعظم جناب نریندر مودی نے ڈبلیو ایچ او ڈائریکٹر جنرل گلوبل ہیلتھ لیڈرس ایوارڈ حاصل کرنے پر آشا ورکروں کی پوری ٹیم کے لئے اپنی خوشی کااظہار کیا ہے۔ جناب مودی نے کہا کہ آشا ورکر ایک صحت مند بھارت کو یقینی بنانے میں پیش پیش ہیں اور ان کا عزم اورجانفشانی قابل تعریف ہے۔ عالمی صحت تنظیم ڈبلیو ایچ او کی طرف سے کئے گئے ٹویٹ کے جواب میں وزیراعظم نے ٹویٹ کیا: ’’مجھے خوشی ہوئی ہے کہ آشا ورکروں کی پوری ٹیم کو ڈبلیو ایچ او ڈائریکٹر جنرلس کلوبل ہیلتھ لیڈرس ایوارڈ سے سرفراز کیا گیا ہے ۔ سبھی آشا ورکروں کو مبارکباد۔ وہ ایک صحت مند بھارت کو یقینی بنانے میں پیش پیش ہیں اوران کی فداکاری اور ان کاعزم قابل تعریف ہے۔
وزیر اعظم غازی پور میں

مہاراجہ سہیل دیو پر یادگاری ڈاک ٹکٹ جاری کیا، غازی پور میں میڈیکل کالج کا سنگ بنیاد رکھا نئی دہلی۔ 29 دسمبر وزیر اعظم جناب نریندر مودی نے آج اتر پردیش میں غازی پور کا دورہ کیا۔ وہاں انہوں نے مہاراجہ سہیل دیو پر ایک یادگاری ٹکٹ جاری کیا۔ انہوں نے غازی پورمیں ایک میڈیکل کالج کا سنگ بنیاد بھی رکھا۔ اس موقع پر خطاب کرتے ہوئے وزیر اعظم نے کہا کہ آج متعدد تقریبات میں مختلف پروجیکٹوں کا آغاز کیا جا رہا ہے،جو پوروانچل کو طبی مرکز اور زراعت میں تحقیق کا مرکز بننے میں اہم رول ادا کرے گا۔ وزیراعظم نے مہاراجہ سہیل دیو کو ایک بہادر جنگجو اور ایک ایسے ہیرو کے طور پر یاد کیا جو لوگوں کی حوصلہ افزائی کرتا ہے۔ انہوں نے مہاراجہ سہیل دیو کی جنگ سے متعلق اور منصوبہ جاتی صلاحیتوں نیز انتظامی مہارتوں پر تبادلہ خیال کیا۔ وزیر اعظم نے کہا کہ مرکزی حکومت ہندوستان کی کی سماجی زندگی ، دفاع اور سلامتی کے لیے ان تمام لوگوں کی خدمات کے تحفظ کے تئیں پرعزم ہے۔ وزیر اعظم نے کہا کہ مرکزی حکومت اور اتر پردیش کے ریاستی حکومت دونوں لوگوں کے خدشات کے تئیں سنجیدہ ہیں۔ انہوں نے کہا کہ یہ مشن ہر شخص کے لئے باوقار زندگی کو یقینی بنانا ہے۔ و زیر اعظم نے کہا کہ جس میڈیکل کالج کا سنگ بنیاد رکھا گیا ہے، وہ علاقے کو جدید صحت کی سہولیات فراہم کرے گا۔ انہوں نے کہا کہ یہ اس خطے کے لوگوں کی ایک دیرینہ ضرورت رہی ہے جو جلد ہی حقیقت میں تبدیل ہوجائے گی۔ انہوں نے کہا کہ یہ بہت سے ہسپتالوں میں سے ایک ہے، جسے علاقے میں صحت کی سہولیات کو بہتر بنانے کے لئے قائم کیا جا رہا ہے۔ اس سلسلے میں، انہوں نےدیگر ہسپتالوں کو بھی ذکر کیا جنہیں گورکھپور اور ورانسی میں قائم کیا جارہا ہے۔ وزیر اعظم نے کہا کہ آزادی کے بعد پہلی بار، حفظان صحت پر مرکزی حکومت کی جانب سے قابل لحاظ توجہ دی جا رہی ہے۔ انہوں نے آیوش مان بھارت یوجنا اور مریضوں کے علاج کابھی ذکر کیا ہے۔ انہوں نے کہا کہ صرف 100 دنوں میں، چھ لاکھ سے زائد لوگوں نے پردھان منتری جن آروگیہ یوجنا سے مستفید ہوئے ہیں۔ وزیر اعظم نے مرکزی حکومت کے ذریعہ شروع کی گئیں انشورنس اسکیموں کا ذکر کرتے ہوئے کہا کہ ملک بھر کے 20 کروڑ لوگ جیون جیوتی یا سرکشا بیمہ اسکیم سے جڑے ہیں۔ وزیر اعظم نے خطے میں زراعت سے منسلک متعدد منصوبوں کا بھی ذکر کیا ۔ ان منصوبوں میں وارانسی اور غازی پور میں چاول کی تحقیق کے لیے بین الاقوامی ادارہ نیز کارگو سینٹر ، گورکھپور میں فرٹیلائزر پلانٹ اور بانساگار آبپاشی پروجیکٹ شامل ہیں۔ انہوں نے کہا کہ ان اقدامات سے کسان مستفید ہوں گے اور انہیں اپنی آمدنی بہتر کرنے میں مدد ملے گی۔ وزیراعظم نے زور دے کر کہا کہ صرف فوری طور پر سیاسی فائدہ اٹھانے والے اقدامات ملک کے مسائل کو حل کرنے میں مددگار ثابت نہیں ہوں گے۔ انہوں نے کہا کہ مرکزی حکومت نے 1.5 گنی قیمت پر مبنی 22 فصلوں کا ایم پی ایس مقرر کیا ہے۔ انہوں نے زرعی شعبے کےلیے اٹھائے گئے متعدد دیگر اقدامات کا بھی ذکر کیا ۔ رابطہ کاری سے متعلق ہوئی پیش رفت کا ذکر کرتے ہوئے وزیراعظم نے کہا کہ پوروانچل ایکسپریس وے کے لئے کام تیزی سے چل رہا ہے۔ انہوں نے کہا کہ تاری گھاٹ-غازی پور-مئو پل پر کام جاری ہے۔ انہوں نے کہا کہ حال ہی میں وارانسی اور کولکاتہ کے درمیان میں شروع کی آبی راہداری سے غازی پور بھی مستفید ہوگا۔ انہوں نے کہا کہ یہ منصوبے خطے میں صنعت و تجارت کو فروغ دیں گے۔
وزیراعظم نے مالدیپ کے صدر ابراہیم محمد صالح کو ٹیلی فون کرکے مبارک باد دی

نئی دہلی،08 ؍اپریل،وزیراعظم جناب نریندر مودی نے ہزایکسیلنسی جناب ابراہیم محمد صالح ، جمہوریہ مالدیپ کے صدر کو آج مالدیپ کی ڈیموکریٹک پارٹی (ایم ڈی پی ) کی حالیہ پارلیمانی انتخاب میں کامیابی پر مبارک باد دی۔ وزیراعظم نے نوٹ کیا کہ ایم ڈی پی کی یہ اہم کامیابی اس کےلیڈروں کی اُن پالیسیوں اور کوششوں کی تصدیق ہے جو انہوں نے مالدیپ کے عوام کے لئے پوری لگن کے ساتھ اپنا ئی ہیں اور اس سلسلے میں کام کیا ہے۔ انہوں نے انتخابات کی کامیاب تکمیل کا خیر مقدم کیا جس نے مالدیپ میں جمہوریت کو مضبوط کیا اور جمہوری اداروں کو استحکام بخشا۔ وزیراعظم نے ’پڑوسی پہلے‘ کی اپنی پالیسی پر عمل کرتے ہوئے مالدیپ کے ساتھ قریبی تعلقات برقرار رکھنے اور ہماری شراکت داری کو مزید مستحکم بنانے نیز مالدیپ کی سماجی ، اقتصادی ترقی کی ضرورتوں میں اس کی مدد کرنے کے ہندوستان کے پختہ عہد کو دہرایا۔ وزیراعظم نے سابق صدر محمد نشید سے بھی بات کی اور انہیں شاندار انتخابی کامیابی پر مبارک باد دی۔ وزیراعظم نے مالدیپ میں جمہوریت کی جڑوں کو اور گہرا کرنے کے لئے جمہوریت سے محبت کرنے والی تمام قوتوں کی شرکت کی تعریف کی اور اس مقصد کے لئے ہندوستان کی مسلسل امداد کی پیش کش کی۔
وزیر اعظم پردھان منتری سوا ندھی اسکیم  کے اتر پردیش کے فیض کنندگان کے ساتھ 27 اکتوبر کو بات چیت کریں گے

نئی لّی ، 25 اکتوبر / وزیر اعظم پردھان منتری سوا ندھی اسکیم کے اتر پردیش کے فیض کنندگان کے ساتھ 27 اکتوبر صبح 10.30 بجے ویڈیو کانفرنسنگ کے ذریعے بات چیت کریں گے ۔ اس موقع پر اتر پردیش کے وزیر اعلیٰ بھی موجود ہوں گے ۔ پی ایم اسٹریٹ وینڈرس آتم نربھر ندھی ( پی ایم سوا ندھی ) اسکیم کووڈ – 19 سے متاثرہ غریب ریڑھی پٹری والوں کو ، اُن کی روزی کی سرگرمیاں بحال کرنے میں مدد کے لئے یکم جون ، 2020 ء کو شروع کی گئی تھی ۔ اب تک اِس اسکیم کے تحت 24 لاکھ سے زیادہ درخواستیں موصول ہو چکی ہیں ، جن میں سے 12 لاکھ سے زیادہ کو منظوری دے دی گئی ہے اور تقریباً 5.35 لاکھ قرض جاری کر دیئے گئے ہیں ۔ ریاست اتر پردیش میں 6 لاکھ سے زیادہ درخواستیں دی گئی ہیں ، جن میں 3.27 لاکھ کو منظوری دے دی گئی ہے اور 1.87 لاکھ کو قرضے جاری کر دیئے گئے ہیں ۔ اس گفتگو میں پوری ریاست اتر پردیش کے اسکیم سے فیض حاصل کرنے والے شامل ہوں گے ۔ اسے براہ است ڈی ڈی نیوز پر نشر کیا جائے گا ۔ ۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔ ( م ن ۔ و ا ۔ ع ا )
وزیر اعظم نریندر مودی اور مالدیپ کے صدر ابراہیم محمد صالح کے درمیان مذاکرات کے بعد مشترکہ پریس بیان

نئی دہلی،18/ نومبر جمہوریہ مالدیپ کے صدر عزت مآب ابراہیم محمد صالح نے ہندوستان کے وزیر اعظم جناب نریندر مودی کاخیر مقدم کیا اور صدارتی افتتاحی تقریب میں شرکت کے لیے مالدیپ کا دورہ کرنے کے لیے ان کا شکریہ ادا کیا۔ وزیر اعظم جناب نریندر مودی نے افتتاحی تقریب میں شرکت کے لیے مدعو کرنے کے خصوصی سلوک کے لیے صدر صالح کا شکریہ ادا کیا۔ انھوں نے جمہوریہ مالدیپ کے عوام کو جمہوریت، جو کہ امن، خوشحالی اور استحکام کے لیے ضروری ہے، کو مستحکم کرنے کے لیے ہندوستان کے عوام کی جانب سے مبارکباد اور نیک خواہشات بھی پیش کیں۔ دونوں لیڈروں نے ہندوستان اور مالدیپ کے درمیان تعلقات کی مضبوطی کا ذکر کرتے ہوئے مالدیپ کے صدر کے طور پر جناب صالح کے انتخاب سے تعاون اور دوستی کے مضبوط رشتوں کی تجدید کے بارے میں اعتماد کا بھی اظہار کیا۔ اپنی میٹنگ کے دوران دونوں لیڈر بحرہند میں امن اور سلامتی برقرار رکھنے کی اہمیت پر متفق ہوئے اور دونوں نے خطے کے استحکام کے لیے ایک دوسرے کی تشویش اور خواہشات کو بھی اہمیت دی۔ دونوں لیڈروں نے خطے کے اندر اور کہیں بھی دہشت گردی سے مقابلہ کرنے میں اپنی غیر متزلزل عہد بندی اور مزید تعاون کے لیے حمایت کا بھی اظہار کیا۔ صدر صالح نے وزیر اعظم مودی کو اس خطرناک معاشی صورتحال سے بھی آگاہ کیا جس کا کہ ان کے عہدہ سنبھالنے کے وقت ملک سامنا کر رہا ہے۔ دونوں لیڈروں نے ان طریقوں کے بارے میں بات چیت کی جن کے ذریعے خصوصی طور پر مالدیپ کے عوام کے ساتھ اپنی عہد بندی کو پورا کرنے میں نئی حکومت کی مدد کرنے میں ہندوستان ترقیاتی شراکت داری جاری رکھ سکتا ہے۔ صدر صالح نے خصوصی طور پر مکانات اور بنیادی ڈھانچے کی بڑھتی ہوئی ضرورت کے ساتھ ساتھ باہری جزائر میں پانی اور سیوریج سسٹم قائم کرنے کی ضرورت کا ذکر کیا۔ وزیر اعظم مودی نے صدر صالح کو پائیدار سماجی اور اقتصادی ترقی کے حصول میں مالدیپ کی مدد کرنے میں ہندوستان کی مستحکم عہد بندی کا یقین دلایا۔ انھوں نے ہر ممکن طریقے سے مدد کرنے میں ہندوستان کے تیار ہونے کی بات بھی کہی اور مشورہ دیا کہ مالدیپ کی ضرورتوں کے مطابق تفصیلات تیار کرنے کے لیے دونوں فریقوں کو جلدی سے جلدی ملاقات کرنی چاہئے۔ وزیر اعظم مودی نے دونوں ملکوں کے باہمی مفاد کے لیے مختلف شعبوں میں مالدیپ میں سرمایہ کاری کے لیے ہندوستانی کمپنیوں کو موقع دیئے جانے کا بھی خیر مقدم کیا۔ دونوں ملکوں کے درمیان بڑے پیمانے پر سفر کرنے کے لیے دونوں ملکوں کے شہریوں کی ضرورت کا احساس کرتے ہوئے لیڈروں نے ویزا کے طریقہ کار کو آسان بنانے کی ضرورت پر بھی اتفاق کیا۔ وزیر اعظم مودی نے صدر صالح کو مدعو کیا کہ وہ جلد سے جلد جب بھی انھیں آسانی ہو ہندوستان کا سرکاری دورہ کریں۔ صدر صالح نے بڑی خوشی کے ساتھ دعوت کو قبول کیا۔ مالدیپ کے امور خارجہ کے وزیر آگے کی بات چیت کے لیے اور ہندوستان میں صدر صالح کے آئندہ سرکاری دورے کی تیاری کے لیے 26 نومبر کو ہندوستان کا سرکاری دورہ کریں گے۔ صدر صالح نے اس امید کا اظہار کیا کہ وزیر اعظم مودی مستقبل قریب میں مالدیپ کا سرکاری دورہ کریں گے۔ وزیر اعظم مودی نے بشکریہ اس دعوت کو قبول کیا۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ ا گ ۔ را ۔ 18 – 11 – 2018)
کابینہ نے نیشنل انسٹی ٹیوٹ آف رورل ڈویلپمنٹ و پنچایتی راج (این آئی آر ڈی پی آر) اور یونیورسٹی آف ریڈنگ (یو او آر) برطانیہ (یوکے) کے درمیان مفاہمت نامے پر دستخط کو منظوری دی

نئی دہلی، 27 جولائی 2022: وزیراعظم جناب نریندر مودی کی سربراہی میں مرکزی کابینہ کے اجلاس میں ترقی پذیر ممالک میں زراعت اور دیہی ترقی کے شعبے میں اشتراک کے لیے نیشنل انسٹی ٹیوٹ آف رورل ڈویلپمنٹ و پنچایتی راج (این آئی آر ڈی پی آر) اور یونیورسٹی آف ریڈنگ (یو او آر) برطانیہ (یوکے) کے درمیان دستخط شدہ مفاہمت نامے سے آگاہ کیا گیا۔ اس مفاہمت نامے پر مارچ 2022 میں دستخط کیے گئے تھے۔ اثر: اس مفاہمت نامے سے این آئی آر ڈی پی آر فیکلٹی کو ان کے علم کے حصول اور توسیع میں مدد ملے گی اور زراعت، غذائیت اور دیہی ترقی میں ایک بین الاقوامی پیشہ ورانہ نیٹ ورک تیار کیا جائے گا۔ دونوں ادارے مل کر زرعی معاشیات، دیہی ترقی، روزگار اور تغذیہ کے مطالعے میں کافی حد تک تحقیقی مہارت لا سکتے ہیں جو تحقیق و صلاحیت سازی کے ابھرتے ہوئے بین شعبہ جاتی سیکٹر کے لیے مطلوب ہے۔ پس منظر: این آئی آر ڈی پی آر دیہی ترقی کے شعبے میں مختلف تحقیقی سرگرمیوں میں یونیورسٹی آف ریڈنگ کے ساتھ مختلف شعبوں جیسے توانائی کے اخراجات کی پیمائش کے ذریعے تغذیہ کی تشخیص میں بہتری، کم اور درمیانی آمدنی والے ممالک میں زرعی روزگار کی تحقیق میں ویئریبل ایکسیلرومیٹرک اور سینسر پر مبنی آلات کا استعمال اور خواتین اور بچوں کی ترقی کے شعبے میں شامل رہا ہے۔
وزیر اعظم نے جناب وِساسولی ہانگ کے انتقال پر دکھ کا اظہار کیا

وزیراعظم جناب نریندر مودی نے ناگالینڈ کے جناب وِساسولی ہانگ کے انتقال پر دکھ کا ظہار کیاہے۔ اپنے ٹویٹ پیغام میں وزیراعظم نے کہا: جناب وساسولی ہانگ ایک بہت مختی شخص تھے اور انہوں نے ناگالینڈ کی ترقی اور ناگالوگوں کو بااختیار بنانے کے لئے اپنے آپ کو وقف کردیا تھا۔ انہوں نے ریاست میں بی جے پی کو مضبوط کرنے کےلئے بے حد لگن سے کام کیا اور محنت کی۔ ان کے انتقال پر تکلیف ہوئی۔ ان کے اہلِ خانہ اور ان کے حمایتوں کے تئیں اظہارافسوس۔ ان کی روح کو سکون ملے ۔ (آر آئی پی) ۔۔۔۔۔۔۔۔۔۔۔۔۔۔ ( ش ح ۔ ش ت۔ش )
وزیراعظم نے اتر پردیش کے کچھ حصوں میں آسمانی بجلی گرنے سے ہوئے جانی نقصان پر تعزیت کا اظہار کیا

نئی دہلی، 12 ؍جولائی : وزیراعظم جناب نریندر مودی نے اتر پردیش کے کچھ حصوں میں آسمانی بجلی گرنے کی وجہ سے ہوئے جانی نقصان پر گہرے رنج وغم کا اظہار کیا ہے اور متاثرین کے لئے مالی امداد کا اعلان کیا ہے۔ وزیراعظم نے ایک ٹوئیٹ میں کہا : اتر پردیش کے کئی حصوں میں آسمانی بجلی گرنے سے ہوئے جانی نقصان پر بہت دکھ ہوا، اس سانحہ میں جن لوگوں کو اپنی جانوں سے ہاتھ دھونا پڑا ہے اُن کے اہل خانہ کے تئیں میں اپنا دکھ ظاہر کرتا ہوں۔ ایشور انہیں دکھ کو برداشت کرنے کی طاقت دے: وزیراعظم نریندر مودی۔ وزیراعظم کو اتر پردیش کے کچھ حصوں میں آسمانی بجلی گرنے کے سبب ہوئے جانوں کے اتلاف کے بارے میں بتایا گیا کہ پی ایم این آر ایف سے مرنے والوں کے لواحقین کے لئے 2 -2 لاکھ روپے کی مالی امداد کا اعلان کیا گیا ہے، جب کہ زخمیوں کو 50 -50 ہزار روپے دیئے جائیں گے۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ش ح۔ع م۔ ق ر 6485U-
ریلویز کے شعبے میں بھارت اور فرانس کے درمیان تکنیکی تعاون  سے متعلق مفاہمت نامے کے بارے میں کابینہ کو مطلع کیا گیا

نئی دہلی،16 مئی/ وزیراعظم جناب نریندر مودی کی زیر صدارت مرکزی کابینہ کو بھارتی ریلویز اور ایس این سی ایف موبلیٹیز (فرانس کی زیر ملکیت کمپنی) کے درمیان ریلویز کے شعبے میں تکنیکی تعاون سے متعلق مفاہمت نامے سے آگاہ کیا گیا ہے۔ اس مفاہمت نامے پر 10 مارچ 2018 کو دستخط کئے گئے تھے۔ یہ مفاہمت نامہ ریلوے کے شعبے میں تازہ ترین پیش رفت اور معلومات کے تبادلے کے لئے بھارتی ریلوے کے لئے ایک پلیٹ فارم فراہم کرے گا۔ اس مفاہمت نامہ سے تکنیکی ماہرین ، رپورٹوں اور تکنیکی دستاویزات ، تربیت اور سیمیناروں اور ورکشاپوں کے تبادلے کا راستہ ہموار ہوگا جس میں خصوصی ٹیکنالوجی کے شعبوں اور معلومات کے تبادلہ سے متعلق دیگر ملاقاتوں پر توجہ مرکوز کی جائے گی۔ یہ مفاہمت نامہ درج ذیل کلیدی شعبوں میں ارتکازی طریقہ کار سے متعلق امداد باہمی کا ایک فریم ورک فراہم کرےگا: تیز رفتار اور نیم تیز رفتار ریل اسٹیشن کی تجدید کاری موجودہ کاموں اور بنیادی ڈھانچے کی تجدید کاری مضافاتی ٹرینیں۔
کابینہ نے بھارت میں  ڈائریکٹ ٹو ہوم ڈی ٹی ایچ خدمات کی فراہمی کے لیے رہنما خطوط میں نظر ثانی کی منظوری دی

نئی دہلی،23دسمبر ،2020 / وزیر اعظم جناب نریندر مودی کی قیادت میں مرکزی کابینہ نے بھارت میں ڈائریکٹ ٹو ہوم ڈی ٹی ایچ نشریاتی خدمات فراہم کرانے کے مقصد سے لائسنس حاصل کرنے سے متعلق رہنما خطوط پر نظرثانی کےلیے تجویز کو منظوری دی ہے۔ فیصلے کی خاص باتیں مندرجہ ذیل ہیں : ڈی ٹی ایچ کے لیے لائسنس موجودہ 10 سال کی جگہ 20 سال کی مدت کے لیے جاری کیا جائے گا۔ اسکے علاوہ لائسنس کی مدت ایک وقت میں 10 سال کے لیے بڑھائی جائے گی۔ لائسنس فیس پر نظر ثانی کر کے اسے جی آر کا 10 فیصد سے اے جی آر کا 8 فیصد کر دیا گیا ہے۔ اے جی آر کا حساب، جی آر سے جی ایس ٹی کم کر کے لگایا جائے گا۔ لائسنس فیس موجودہ سالانہ بنیاد کی جگہ سہ ماہی بنیاد پر وصول کی جائے گی۔ ڈی ٹی ایچ آپریٹرس کو ان کے چینل کی کل صلاحیت کے زیادہ سے زیادہ 5 فیصد حصے کی کارکردگی کی اجازت دی جائے گی جیساکہ پلیٹ فارم چینلوں کو اجازت دی گئی ہے۔ 10000 روپے فی پی ایس چینل کی نان ریفنڈیبل رجسٹریشن فی جو ایک بار لی جاتی ہے کسی ڈی ٹی ایچ آپریٹر سے حاصل کی جائے گی۔ ڈی ٹی ایچ آپریٹروں کے مابین بنیادی ڈھانچے کی شراکت ، ڈی ٹی ایچ پلیٹ فارم اور ٹی وی چینلوں کے ٹرانسپورٹ کے اشتراک کے خواہاں ڈی ٹی ایچ آپریٹر وں کو اس اشتراک کی اجازت دی جائے گی۔ ٹی وی چینلوں کے ڈسٹریبیوٹرز کو ان کے سبسکرائبر مینجمنٹ سسٹم ایس ایم ایس اور کنڈیشنل ایکسس سسٹم (سی اے ایس) اپلیکیشنز کے لیے مشترک ہارڈویئر کے اشتراک کی اجازت دی جائے گی۔ موجودہ ڈی ٹی ایچ رہنما خطوط میں 49 فیصد ایف ڈی آئی کی حد کو ایف ڈی آئی سے متعلق سرکاری پالیسی (ڈی پی آئی آئی ٹی) کے مطابق بنایا جائے گا جیساکہ وقتاً فوقتاً ترمیم کی جائے گی۔ اس فیصلے پر عمل وزارت اطلاعات و نشریات کی طرف سے جاری کیے جانے والے نظرثانی شدہ ڈی ٹی ایچ رہنما خطوط کے مطابق کیا جائے گا۔ ۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔
وزیراعظم نے مدھیہ پردیش کے دھار میں ہوئے بس کے المناک حادثے سے متاثر ہونے والوں کے لئے پی ایم این آر ایف  سے نقد رقم کی ادائیگی کا اعلان کیا ہے

وزیراعظم جناب نریندر مودی نے وزیراعظم کے قومی راحت فنڈ (پی ایم این آر ایف) سے ، مدھیہ پردیش کے دھار میں ہوئے بس حادثے میں فوت ہونے والوں کے قریب ترین رشتہ دار کو فی کس دو لاکھ روپے کی نقد امدادی رقم ادا کرنے کا اعلان کیا ہے۔ زخمی ہونے والوں کو 50 ہزار روپے فی کس دیئے جائیں گے۔ وزیراعظم کے دفتر نے ٹوئیٹ کیا؛ ‘‘پی ایم این آر ایف سے فی کس دو لاکھ روپے کی نقد رقم، اُن لوگوں کے قریب ترین رشتہ داروں کو ادا کی جائے گی، جو مدھیہ پردیش کے دھار میں ہوئے المناک بس حادثے میں اپنی جان گنوا بیٹھے ہیں۔ زخمیوں کو 50 ہزار روپے فی کس ادا کئے جائیں گے: وزیراعظم۔’’ ۔۔۔۔۔۔۔۔۔۔۔۔۔۔۔۔۔ (ش ح- ا ع- ق ر)
مرکزی کابینہ نے ہندوستان اورسعودی عرب کے درمیان ہندوستان میں سرمایہ کاری کی بنیادی سہولیات کے نظام کے قیام پرمفاہمتی عرضداشت کو منظوری دے دی

نئی دہلی ،14فروری :وزیراعظم ، جناب نریندرمودی کی صدارت میں ہونے والے مرکزی کابینہ کے اجلاس میں ہندوستان میں سرمایہ کاری کی ڈھانچہ جاتی سہولیات کے نظام کے قیام کے لئے ہندوستان اورسعودی عرب کے درمیان مفاہمتی عرضداشت کو منظوری دے دی گئی ۔ اس مفاہمتی عرضداشت سے ہندوستان کے ڈھانچہ جاتی سہولیات کے شعبوں میں ممکنہ سرمایہ کاری کے حصول کے لئے سعودی عرب کے اداروں کی توجہ مبذول کرانے کی سمت میں ایک اہم قدم ثابت ہوگی ، جس کے نتیجے میں ملک میں ڈھانچہ جاتی سہولیات کو زبردست فروغ حاصل ہوگا ، ملازمتوں کے زیادہ مواقع پیداہوں گے ، ذیلی صنعتوں اورشعبوں میں زبردست نموہوگی ، جس سے مجموعی گھریلو شرح نمومیں اضافہ ہوگا اور مجموعی معاشی خوشحالی آئیگی ۔ ۔۔۔۔۔۔۔۔۔۔۔۔۔۔۔۔
مہاراشٹر کے ودھاون میں ایک نئی بڑی بندرگاہ کے قیام کو کابینہ کی منظوری

نئی دہلی ،05؍فروری:وزیر اعظم جناب نریندر مودی کی صدارت میں مرکزی کابینہ نے مہاراشٹر کے دہانو کے قریب واقع ودھاون میں ایک بڑی بندرگاہ کے قیام کو اصولی طورپر منظوری دے دی ہے۔ پروجیکٹ کی کل لاگت 65,544.54کروڑ روپے ہونے کی امید ہے۔ ودھاون بندرگاہ ‘‘لینڈ لارڈ ماڈل’’کی بنیاد پر بنائی جائے گی۔پروجیکٹ کے عمل درآمد کے لئےمساوی یا 50 فیصد سے زائد کی شراکت کے طورپر جواہر لعل نہرو پورٹ ٹرسٹ (جے ایم پی ٹی)کے ساتھ ایک اسپیشل پرپس وہیکل(ایس پی وی) تشکیل دیاجائے گا۔ ایس پی وی ، بندرگاہ کے حصول، بریک واٹر کی تعمیر سمیت بندرگاہ کے بنیادی ڈھانچے کی تعمیر کرے گی۔ اس کے علاوہ یہ اندرونی علاقوں کے ساتھ رابطہ بھی قائم کرے گی۔تمام کاروباری سرگرمیاں پرائیویٹ ڈیولپروں کے ذریعہ پی پی پی موڈ میں چلائی جائیں گی۔ جواہر لعل نہرو بندرگاہ یا پورٹ ہندوستان میں سب سے بڑی اور دنیا میں 5.1ملین ٹی ای یو(ٹوئنٹی فٹ کے مساوی یونٹ)کے ساتھ 28ویں بڑی بندرگاہ ہے۔یہاں تک کہ جواہر لعل نہرو بندرگاہ کے چوتھے ٹرمنل کے تکمیل کے بعد 2023ء تک اس کی صلاحیت میں 10 ملین ٹی ای یو کا اضافہ ہوجائے گا اور اس کے بعد یہ دنیا کی 17ویں سب سے بڑی کنٹینر بندرگاہ بن جائے گی۔ودھاون بندرگاہ کے بننے کے بعد ہندوستان دنیا کے صفحہ اول کی 10کنٹینر بندرگاہوں میں شامل ہوجائے گا۔ مہاراشٹر میں ہندوستان کی سب سے بڑی کنٹینر بندرگاہ جے این پی ٹی میں ہے، جو مہاراشٹر ، شمالی کرناٹک، تلنگانہ کے اندرونی علاقوں اور گجرات ، مدھیہ پردیش، راجستھان، این سی آر، پنجاب اور اترپردیش کے ثانوی اندرونی علاقوں کی ضرورتیں پوری کرتا ہے۔یہاں بحری جہازوں کو کھینچنے والی بندرگاہ کی ضرورت ہے، جہاں دنیا کی سب سے بڑے کنٹینر کے حامل بحری جہاز لنگر انداز ہوں گے اور ایک بار جب اس کی منصوبہ بند صلاحیت حاصل ہوجائے گی تو جے این پی ٹی بندرگاہ 10 ملین ٹی ای یو کی پوری صلاحیت کو بروئے کار لائےگی۔جی این پی ٹی اور مُندرا ملک میں کنٹینروں کے لنگر انداز ہونے والی دو بندرگاہیں ہیں(یہاں صرف درمیانی سائز کے کنٹینر بردار بحری جہاز ہی لنگر انداز ہوں گے)، ان کی بالترتیب 15 ایم اور 16 ایم تک کھینچنے کی صلاحیت ہے، جبکہ دنیا کے سب سے بڑی گہرائی میں کنٹینروں کی کھینچائی کرنے والے جدید بندرگاہوں کے لئے 28 ایم اور20 ایم ڈرافٹ کی ضرورت ہے۔ ودھاون بندرگاہ میں سمندر کے قریب تقریباً 20 میٹر قدرتی ڈرافٹ کی صلاحیت ہے، جو اسے بندرگاہ تک بڑے بڑے بحری جہازوں کو کھینچنا ممکن بناتا ہے۔ودھاون بندرگاہ کی تیاری سے 25000-16000ٹی ای یو کنٹینر بردار بحری جہازوں کو کھینچنے کی صلاحیت کے قابل بناتا ہے، ج سے اسے بڑے پیمانے معاشی سرگرمیوں کا فائدہ حاصل ہوگا اور کلیدی لاگت میں کمی آئے گی۔ کنٹینر بردار بحری جہاز کے سائز میں روز بروز ہورہا اضافہ اس بات کو ناگزیر بناتا ہے کہ ہندوستان کے مغربی ساحل پر گہرے ڈرافٹ کنٹینر بندرگاہیں بنائی جائیں۔ قدرو قیمت میں اضافے والے مینوفیکچرنگ سیکٹر کی وجہ سے کارگو کے کنٹینرائزیشن میں اضافہ ہورہا ہے۔ ایسی حالت میں مینوفیکچرنگ سے متعلق سرگرمیوں میں آسانیاں بہم پہنچانے کی غرض سے قدروقیمت میں اضافے کے حامل درآمدات و برآمدات کے لئے ہماری بندرگاہوں کے بنیادی ڈھانچوں کو تیار کرنا کافی اہم ہوگیا ہے۔جے این پی ٹی میں کنٹینروں کی آمدو رفت سے اندرون ملک موجودہ 4.5ایم ٹی ای یو کی صلاحیت بڑھ کر 25-2022ء تک 10.1ایم ٹی ای یو ہوجانے کی امید ہے۔ اس وقت جے این پی ٹی کی پوری صلاحیت بروئے کار لائی جائے گی۔ کنٹینر ٹریفک کے ڈیمانڈ میں کلیدی بنیادی ڈھانچے کو بہتر بنانے کے منصوبے کے بعد مزید تیزی آئے گی اور برآمدات نیز مینوفیکچرنگ کے لئے ‘میک اِن انڈیا’ مہم کو تقویت حاصل ہوگی۔
کابینہ نے بھارت اور ویتنام کے درمیان اقتصادی اور تجارتی تعاون کے مفاہمت نامے کو منظوری دی

نئی دہلی،28 فروری / وزیراعظم جناب نریندرمودی کی صدارت میں مرکزی کابینہ نے بھارت اور ویتنام کے درمیان اقتصادی اور تجارتی تعاون کے ایک مفاہمت نامے پر دستخط کرنے کو منظوری دے دی ہے۔ یہ مفاہمت نامہ بھارت اور ویتنام کے درمیان باہمی ، تجارت اور اقتصادی تعاون کو وسیع کرے گا۔
عالمی ٹوائلٹ ڈے کے موقع پر، ہندوستان سب کے لئے ٹوائلٹ کے اپنے عزم کا اعادہ کرتا ہے:وزیراعظم

نئی دہلی،19؍نومبر، وزیراعظم جناب نریندر مودی نے بیت الخلاء کے عالمی دن کے موقع پر آج کہا کہ قوم ،سب کے لئے بیت الخلاء کے اپنے عزم کا اعادہ کرتی ہے۔ ایک ٹوئیٹ میں جناب مودی نے کہا کہ ’’ بیت الخلاء کے عالمی دن کے موقع پر ہندوستان ،سب کے لئے بیت الخلاء کے اپنے عزم کا اعادہ کرتا ہے۔ گزشتہ چند برسوں کے دوران ہندوستان کے کروڑوں افراد کو صاف ستھرے بیت الخلاء فراہم کرنے میں نمایاں کامیا بی حاصل ہوئی ہے۔ اس سے صحت کے بے شمار فوائد کے ساتھ ساتھ، خاص طور پر ہماری ناری شکتی کا وقار بڑھا ہے۔‘‘ ۰۰۰۰۰۰۰۰ (م ن- ا ع- ق ر) (19-11-2020)